Sal jy asseblief hierdie vraag net weer in Afrikaans herhaal. Wees asseblief so spesifiek as moontlik oor wat presies jy raad oor nodig het.
Sy werk nie ek betaal al die geld wat ek moet en dan betaal ek nog ekstra,soos hulle spending as die geld klaar is in die maand.
As ek SA toe gaan betaal ek vir hulle vir alles sy raak nie eers aan haar geld as ek daar is. Al wat ek wil weet wat kan sy doen of kan sy vir meer vrae?
Aangesien sy nie vir onderhoud vir haarself gevra het tydens die egskeiding nie, hoef jy niks te betaal ten aansien van haar lewenskostes nie. Jy kan dit staak sonder enige gevolge.
Indien die hof egter 'n bevel gemaak het ten opsigte van onderhoud van die kinders, kan sy vra vir verhoogde onderhoud. Dit is egter nie te sê dat die hof dit sommer so goedsmoeds gaan toestaan nie.
Eerstens moet sy, soos reeds genoem, die Onderhoudshof nader om 'n aansoek vir verhoogde onderhoud te bring. Die feit dat jy oorsee werk, gaan dinge vir haar bietjie bemoeilik om die stukke beteken te kry, maar dit daar gelaat.
Dan moet sy bewys dat die kinders het die verhoogde onderhoud nodig. Met ander woorde, sy moet bewys dat sy nie uitkom met die geld wat jy vir haar gee vir doeleindes van onderhoud vir die kinders nie. As sy die onderhoudgeld op haarself spandeer, kan dit uit die aard van die saak nie in berekening gebring word nie.
Punt is, sy kan nie meer onderhoud vra net omdat sy dink jy het baie geld nie. Sy kan net onderhoud eis vir die werklike behoeftes van die kind en net dit wat jy kan bekostig. Daarmee saam is sy ook verantwoordelik om die kinders finansieël te onderhoud dienooreenkomstig haar inkomste. Aangesien sy nie op die stadium werk het nie, sal daardie bedrag NIL wees of dalk baie klein, maar nietemin, dit is die beginsel.
My advies aan jou is om by die hofbevel te hou op hierdie stadium. Wat jy meer wil gee is jou besluit, maar regtens is jy net verplig om onderhoud te betaal soos deur die bevel bepaal en jy is geregtig daarop dat sy moet wys dat sy dit op die kinders spandeer.